ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-138425/13-2016

01.07.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0339/2016 (585/2016), за набавку: Термоизолатерски, лимарски и скеларски радови у текућем одржавању 2016. - ТЕНТ Б, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца, следеће информације, односно појашњења:

**ПИТАЊА 1:** У првој измени конкурсне документације од 10.06.2016  поглавље 4.2 – додатни услови, тачка 5. године промењен је период за доказивање пословног капацитета за изведене термоизолатерске и скеларске радове  на 2014,2015 и 2016 годину.

Не може се 2016 година рачунати као референтни период пошто не обухвата период од једне целе године, а такође за ту годину је гарантни период радова тек на почетку па Наручилац који потписује потврду нема комплетан увид у квалитет изведених радова, а самим тим не постоји референца за ту годину. Да ли је наручилац начинио грешку у првој измени или остаје при наведеном референтном периоду

**Одговор 1:** Приликом састављања конкурсне документације намера комисије није била да дискриминише извођаче који су реализовали своје уговоре (завршили послове) 2016.год. те су из тог разлога ивршила измене конкурсне документације. Рефернцу, како је дефинисана у овој јавној набавци је потврда да су дефинисани радови извршени у року и да није било рекламације у гарантном року и то све до потписа референце.

Наиме, пословним капацитетом се доказује способност понуђача да изврши предмет јавне набавке, а избацивање година које непосредно претходе предмету јавне набавке неоправдано дисквалификује понуђаче који су у том периоду извршили радове. Иако закон дозвољава Наручиоцу да период на који се односе референце може бити и дужи, максимално 8 година, Наручилац сматра да су период и износ који су дефинисани за референце оптималани за доказивање способности понуђача да изврши јавну набавку.

.

**ПИТАЊЕ 2:** У првој измени конкурсне документације од 10.06.2016 поглавље 4.2 – додатни услови, тачка 5 за доказивање пословног капацитета за изведене термоизолатерске и скеларске радове , наведено је да се референце односе на уградњу - рад.

Тврдимо да измена потврде (образац 6) о референтним набавкама није у логичној вези са предметом јавне набавке, с обзиром да је предмет набавке испорука и уградња материјала, те брисањем испоруке материјала из референце кршите Закон о јавним набавкама.

Мишљења смо да Наручилац треба да уподоби образац 6 о референтним набавкама тако да он одговара предмету јавне набавке која обухвата испоруку и уградњу материјала, а то је образац из текста пре измене конкурсне документације.

**ОДГОВОР 2:** Наручилац сматра да се кроз ставку термоизолатерски, лимарски и скеларски радови треба више вредновати извођење стварних радова него испоруку материјала. Ако не буде било потребе материјал се можда неће ни испоручивати, већ ће се уграђивати наш материјал. Кроз предмер су дате ставке поправке старих лимова и враћање старе изолације. Због свега напред наведеног Наручилац остаје при својим захтевима.

**ПИТАЊЕ 3:** У „додатним информацијама или појашњењима у вези припремања понуде Бр.1“  број 5364-Е.03.02-138425/10-2016 од 24.06.2016 о потпису референци одговор на питање 1, термин „купац“ који Ви наводите је непознат у важећем Закону о јавним набавкама.

Позивање на мишљење Министарства финансија бр. 011-00-00673/2009-27 од 24.09.2009 године у овој јавној набавци није валидно из 2 разлога:

1. Дато је на одредбе Закона о јавним набавкама из 2008 године, који је престао да важи 2012 године, па се не може применити као мишљење на Закон о јавним набавкама који се примењује од 01.04.2013. са задњим изменама 2015.

2. Министарство финансија је дало мишљење које се односи на ситуацију у  јавној набавци где је критеријум за оцењивање понуде био економски најповољинија понуда и носи одређени број поена (пондерисање), а ЈН 3000/0339/2016 (585/2016) – Термоизолатерски, лимарски и скеларски радови у текућем одржавању 2016, као критеријум за избор најповољније понуде има критеријум најниже понуђене цене.

Из наведених разлога сматрамо да потврде о референтним набавкама по ЈН  3000/0339/2016 (585/2016) која се суштински односи на **услугу** термоизолације, лимарских и скеларских радова може дати неки од Наручилаца (Инвеститора) код којег је Понуђач извео услуге примерене предмету ове јавне Набавке, како сте у основном документу конкурсне документације и тражили.

**ОДГОВОР 3:** Приликом састављања конкурсне документације Наручилац је направио пропуст приликом дефинисања стране која издаје референце. Није била намера да се определимо само за референце које издаје Наручилац у смислу члана 2 ЗЈН., већ се израз наручилац односио на наручиоца радова без обзира да ли испуњава услове из члана 2 ЗЈН. Како је то потенцијалном понуђачу било нејасно, невезано за Мишљење које је доставио, Наручилац је одговорио да се признају и референце оних купаца (овде се може применити било који израз који погодује ономе ко купује, наручује, инвестира...) који се у смислу ЗЈН не сматрају наручиоцима, под условом да испуњава остале услове који су дефинисани у Првим изменама конкурсне документације. Дакле објашњење се односило само на појам Наручиоца у смислу члана 2. ЗЈН, остали услови тражени у пословном капацитету нису мењани. Одговор Наручиоца на ово питање је у потпуности у складу са Законом о јавним набавкама.

КОМИСИЈА

\_\_\_\_\_\_\_\_\_\_\_\_\_\_\_\_\_\_\_\_- члан

Чедомир Симић

\_\_\_\_\_\_\_\_\_\_\_\_\_\_\_\_\_\_\_\_- члан

Тања Стевановић

\_\_\_\_\_\_\_\_\_\_\_\_\_\_\_\_\_\_\_\_- заменик члана

Мирјана Бабић